# PRILOG 1:

# PROGRAM ‚‚PODRŠKA UNAPREĐENJU KAPACITETA I IZRADI LOKALNIH PLANOVA RAZVOJA’’

# KRITERIJUMI ZA ODABIR LOKALNIH SAMOUPRAVA**[[1]](#footnote-1)**

**KRITERIJUMI (K) ZA RANGIRANJE PRIJAVLJENIH JLS**

|  |  |  |  |
| --- | --- | --- | --- |
| **#** | **KRITERIJUMI** | **MAKSIMALNI BROJ BODOVA** | **NAČIN PRIKUPLJANJA PODATAKA** |
|  | **SPREMNOST I KAPACITETI JLS ZA PRIPREMU PLANA** | **70** |  |
| **K1** | **Broj funkcionera i zaposlenih u KLER-u ili organizacionoj jedinici koja će biti zadužena za izradu plana razvoja JLS**  | 10 | JLS dostavljaju u Prijavnom formularu informaciju o broju i strukturi funkcionera i zaposlenih koji će biti zaduženi za izradu plana razvoja. |
| **K2** | **JLS ima alocirana sredstva u budžetu za podršku izrade plana razvoja u 2022. godini** odnosno sredstva koja se mogu opredeliti za aktivnosti poput organizovanja javne rasprave na temu plana razvoja JLS, za putovanja zaposlenih na radionice, za prikupljanje podataka i izradu analiza, za sprovođenje procesa javnih konsultacija, itd. | 10 | JLS dostavljaju u prijavi informaciju o sredstvima i usvojen budžet za 2022.godinu.Iznos sredstava u budžetu alociran za izradu plana razvoja biće posmatran u odnosu na ukupni budžet. |
| **K3** | **Izražena zainteresovanost JLS za učestvovanje u projektu** | 10 | JLS dostavljaju razloge zašto su zainteresovani baš za ovaj projekat i na koji način će njihovo rukovodstvo i zaposleni doprineti uspešnoj pripremi plana razvoja. |
| **K4** | **JLS ima usvojenu Odluku o pristupanju izradi plana razvoja** | 5 | JLS dostavlja u prijavi informaciju i skeniranu odluku ukoliko je doneta |
| **K5** | **JLS ima izrađene mehanizme komunikacije sa građanima i privredom i redovno ih koristi**Pod mehanizmima komunikacije podrazumevaju se: formirani privredni savet, redovni sastanci privrednog saveta, ažurna baza kontakata građana i privrede, redovna obaveštavanja i praksa konsultacije sa građanima o važnim pitanjima (kroz fokus grupe, intervjue, istraživanja i sl.)JLS poseduje sertifikate u pogledu povoljnog poslovnog okruzenja, menadžmenta kvaliteta i sl. (dodatni bodovi)  | 15 | JLS dostavljaju u prijavi informaciju da li je formiran privredni savet, da li poseduju bazu kontakata građana i privrede, broj sastanaka privrednog saveta u poslednjih godinu dana, informaciju o broju istraživanja/fokus grupa/intervjua sa građanima i privredom koje su organizovali, primere obaveštavanja građana i privrede o važnim pitanjima i druge informacije koje dokazuju mehanizme komunikacije koje JLS ima. JLS dostavljaju informaciju da li imaju sertifikat u pogledu poslovnog okruženja, menadžmenta kvaliteta i sl.Po potrebi se informacije proveravaju na web stranici JLS. |
| **K6** | **Rang JLS po indeksu transparentnosti jedinica lokalnih samouprava za 2021.godinu.** | 10 | Javno dostupan podatak koji pribavlja Komisija. |
| **K7** | **JLS ima važeća dokumenta javnih politika** (strategije, programi, akcioni planovi) | 10 | JLS navodi u prijavi sve važeće usvojene dokumente javnih politika |
|  | **OČEKIVANI EFEKTI PLANA** | **30** |  |
| **K8** | **JLS ima potencijal za značajan razvoj u određenoj oblasti koji je prepoznat u javnim politikama višeg nivoa** (turizam, pametni grad, poljoprivreda, industrija i sl.)  | 15 | JLS dostavlja u prijavi republički ili pokrajinski plan ili drugi dokument JP koji prepoznaje značaj JLS u određenoj oblastiDostaviti u prijavi analize ili planove koje su razvili RRA, SKGO i sl. koji dokazuju značaj JLS u određenoj oblasti |
| **K9** | **JLS učestvuje u projektima međuopštinske saradnje** (Broj realizovanih međuopštinskih projekata ili memoranduma o saradnji u proteklih pet godina) | 10 | JLS navodi u prijavi informaciju i dokaz poput memorandume o saradnji koje je imala u proteklih 5 godina, realizovane međuopštinske projekte i sl. |
| **K10** | **Broj privrednih subjekata i preduzetnika sa sedištem u JLS** u odnosu na broj stanovnika | 5 | JLS navodi u Prijavnom formularu. |
|  | **UKUPAN MAKSIMALNI BROJ BODOVA** | 100 |  |

**Način ocenjivanja**

Ocenjivanje prijava vršiće Komisija koja se formira tako da obuhvata članove Republičkog sekretarijata za javne politike, NALEDa i Balkanskog centra za regulatornu reformu. .

Komisija svaku prijavu boduje na sledeći način:

* Svaki kriterijum biće ocenjivan ocenama od 1 do 5. Pravila za dodeljivanje ocena detaljno su razrađena u uputstvima za ocenjivanje koje projekat razvija.
* Dodeljena ocena množi se ponderom kako bi se došlo do ostvarenog broja poena za konkretan kriterijum. Ponderi se računaju na sledeći način:
* Za ocenu 1 ponder je 0 (dakle ukoliko JLS za određeni kriterijum dobije najnižu ocenu ne ostvaruje pravo ni na jedan poen)
* Za ocene od 2 do 5 ponderi se računaju po formuli “maksimalna ocena za kriterijum / 4” (dakle ukoliko JLS za određeni kriterijum dobije ocenu 5 ona će sa sobom nositi i maksimalni broj poena)
* Ostvareni poeni po svakom kriterijumu se sabiraju kako bi se došlo do ukupnog broja ostvarenih poena.

Rangiranje opština vrši se na osnovu ukupnog broja poena. Nakon rangiranja Komisija primenjuje definisane ključeve kako bi se obezbedilo učešće JLS različitih karakteristika u pogledu nivoa razvoja, veličine i regionalne zastupljenosti.

Dakle, pri konačnom odabiru 10 JLS, Komisija će nastojati da budu zadovoljeni svi dole navedeni ključevi:

* 1. Najmanje dve (2) JLS iz III ili IV kategorije razvijenosti JLS
	2. Najmanje dve (2) JLS iz kategorije malih JLS čiji broj stanovnika je manji od 30.000
	3. Budu zastupljene JLS iz različitih regiona.
1. **U cilju ocene kriterijuma, JLS popunjava Prilog 2 – Prijavni formular i dostavlja traženu dokumentaciju** [↑](#footnote-ref-1)